Rozsudok Všeobecného súdu z 29. júna 2022 – Corneli/ECB
(vec T-501/19)1
(„Prístup k dokumentom – Rozhodnutie 2004/258/ES – Rozhodnutie ECB o zavedení dočasnej správy nad Banca Carige – Zamietnutie prístupu – Výnimka týkajúca sa ochrany dôvernosti informácií, ktoré sú ako také chránené právom Únie – Všeobecná domnienka dôverného zaobchádzania – Pojem dôverné informácie – Povinnosť odôvodnenia“)
Jazyk konania: taliančina
Účastníci konania
Žalobkyňa: Francesca Corneli (Velletri, Taliansko) (v zastúpení: F. Ferraro, advokát)
Žalovaná: Európska centrálna banka (v zastúpení: F. von Lindeiner, A. Riso a M. Van Hoecke, splnomocnení zástupcovia, za právnej pomoci D. Sarmiento Ramírez Escudero, advokát)
Predmet veci
Žalobkyňa sa svojou žalobou založenou na článku 263 ZFEÚ domáha zrušenia rozhodnutia Európskej centrálnej banky (ECB) LS/LDG/19/182 z 29. mája 2019 o zamietnutí prístupu k rozhodnutiu ECB z 1. januára 2019, ktorým bola nad Banca Carige SpA zavedená dočasná správa
Výrok rozsudku
Rozhodnutie Európskej centrálnej banky (ECB) z 29. mája 2019 o zamietnutí prístupu k rozhodnutiu ECB z 1. januára 2019, ktorým bola nad Banca Carige SpA zavedená dočasná správa, sa zrušuje.
ECB je povinná nahradiť trovy konania.
____________
1 Ú. v. EÚ C 312, 16.9.2019.